VÉDŐBESZÉD

Mélyen Tisztelt Bíróság!

Védencem Bánk bán nevében az ártatlanság vélelme alapján cáfolom az elhangzott vádpontok egyértelműségét.

II. Endre királyunk, mint ismeretes hosszú ideje az ország határain kívül tartózkodott, ezért Bánk bán az ő törvényes képviselőjeként végezte feladatát, aki felelős volt az ország rendjéért és népe jólétéért.

Országjáráson volt, ahol mérhetetlen szegénységet és ínséget tapasztalt a nép körében. Lélekben megrendülve tért vissza a palotába, ahol további lesújtó állapot fogadta. Távolléte alatt a merániai Gertrudisz királyné pompás mulatozást rendezett, a hivatali posztokat is idegen kézre adta.

Tehát kimondható, hogy a királyné nem az ország érdekeit szolgálta, az ország vagyonát pazarolta, a királyi trónt bemocskolta, ami védencemet legfőbb hitében megrendítette és lelkét feldúlta. Szóváltásukban Bánk felindultságból cselekedett ugyan, de önvédelemből szúrta le a királynét, mert ő saját tőrét rántotta a bán ellen. Arra pedig nincs bizonyíték, hogy akkor is elkövette volna a gyilkosságot, ha mindez nem történik meg.

Másodszor a vádban elhangzott, hogy Bánk feleségét, Melindát elcsábította a királyné öccse, Ottó. Viszont erre sincs elegendő bizonyíték, így megalapozatlan a személyes bosszúvágy indítéka is.

Harmadsorban pedig védencem Petúrék a merániai királynéval szembeni lázongását próbálta csillapítani, nem ő volt a felbújtó, így ez a vád is hamis ellene.

Összegezve tényként említem védencem Gertrudiszt meggyilkolta, viszont ezt önvédelemből tette, a többi vádpontban ártatlan. Kérem Bánk bán felmentését a hamis vádak alól, én hiszem, hogy azokban ő ártatlan. Elutasítom az indítványozott büntetését, kérem annak enyhítését.

Végezetül kérem az ügyészséget, hogy legyen tekintettel erre az összeroppant emberre, aki egy ország életét mentette meg elveszítve saját becsületét és családját.